Diari Oficial de la Generalitat Valenciana


Sumari del DOGV 5559, del 19-07-2007 (2007/9346)

ORDE de 25 de juny de 2007, de la Conselleria de Sanitat, per la qual modifica alguns fitxers d'esta conselleria que contenen dades de caràcter personal i en suprimix d'altres.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/06/25/(1)/dof/vci/html**

### Dades del document

Número de DOGV
:   5559

Data del DOGV
:   19-07-2007

Secció del DOGV
:   I. DISPOSICIONS GENERALS

Número del document
:   2007/9346


Data del document
:   25-06-2007

Organisme emissor
:   Conselleria de Sanitat

Tipus de document
:   Ordre

Descriptors 

:   * legislació
    * base de dades
    * administració regional
    * dades personals

ORDE de 25 de juny de 2007, de la Conselleria de Sanitat, per la qual modifica alguns fitxers d'esta conselleria que contenen dades de caràcter personal i en suprimix d'altres. [2007/9346]
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que s'aplica a les dades de caràcter personal registrades en suports físics que les facen susceptibles de tractament, i a totes les modalitats d'ús posterior d'estes dades per part dels sectors públics i privats.
Així mateix, l'article 20 de la llei orgànica esmentada disposa que la creació, la modificació o la supressió dels fitxers de les administracions públiques, només es pot fer per mitjà d'una disposició general publicada en el Boletín Oficial del Estado o un altre diari oficial.
El Decret 96/1998, de 6 de juliol, del Govern Valencià, pel qual regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina, en els articles 10 i següents, el procediment d'inscripció en este registre dels fitxers informatitzats de dades personals creats o gestionats pels òrgans i les entitats de l'administració de la Generalitat Valenciana, i també la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.
Per tot això, segons el que establix l'article 28.e de la Llei 5/1983, de 30 de desembre, del Consell, i una vegada complits els tràmits establits en l'article 12 de Decret 96/1998, de 6 de juliol, del Govern Valencià i vist l'informe preceptiu de l'Advocacia General de la Generalitat,
Ordene
Primer
Les modificacions, d'acord amb el que preveu l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, dels fitxers actualment declarats que es detallen en l'annex I. Les modificacions esmentades obeïxen, principalment, a canvis en la denominació del responsable del fitxer o a l'especificació del nivell de seguretat que, en el moment de crear-los, va ser omesa en declarar els fitxers, sense menyscabament de complir totes les obligacions.
Segon
Els titulars responsables dels fitxers han d'adoptar les mesures tècniques i organitzatives que siguen necessàries per a assegurar la confidencialitat, la seguretat i la integritat de les dades, i també les necessàries per a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
Tercer
Les persones afectades dels fitxers informatitzats esmentats poden exercir el seu dret d'accés, rectificació i cancel·lació de dades, quan siga el cas, davant de l'òrgan que es concreta en esta orde per als fitxers informatitzats.
Quart
D'acord amb el que establix l'article 20.3 de la llei esmentada, se suprimixen els fitxers automatitzats de dades de caràcter personal que s'allisten en l'annex II.
Els responsables dels fitxers que se suprimixen han d'esborrar les dades que contenen, i després han de destruir els suports físics que els contenien.
DISPOSICIÓ FINAL
Esta orde entra en vigor l'endemà de la publicació en el Diari Oficial de la Comunitat Valenciana.
València, 25 de juny de 2007
El conseller de Sanitat,
RAFAEL BLASCO CASTANYANNEX II
FITXERS ELIMINATS
Nom del fitxer Número
d'inscripció
en l'Agència
de Protecció
de Dades
Vacunació de l'hepatitis B 8459348309
Prevenció del càncer (40-50 anys) 7526574018
Prevenció del càncer (45-65 anys) 0839712447
CMBD de consultes mèdiques 1272815604
Facultatius d'Atenció Primària 3375620327
Tal 2316246934
Tercers 4696945351
Borsa de treball del SVS 3915079372
Nòmines 8310353778
Reclamacions de consum 1448580664
Sancions 7702092998
Expedientes de despeses mèdiques 6417225281
Despeses mèdiques 4351065801
Taxes d'inspeccions sanitàries 3516268438
EDON 81-91 / EDON 36-81 7340871807
Gestió de personal 4610215753


Còpia Permalink ELI